רות אלון

רות אלון (5 באפריל 1919 – 2 בפברואר 2016) הייתה ממקימי קיבוץ גינוסר, ורעייתו של ראש ממשלת ישראל בפועל, יגאל אלון.

אלון נולדה בגרמניה לרגינה ואפרים אפיסדרוף, ולה שלוש אחיות. כשהייתה בת עשר עברה המשפחה לברלין, שם למדה בבית ספר נוצרי לבנות, וכמו כן למדה תנ"ך ועברית.

בנעוריה הצטרפה אלון לתנועת הנוער הציוני "הבונים". ב-1933 עם עליית הנאצים לשלטון, סולקה מבית הספר, ובשנת 1934, בגיל 15, נשלחה יחד עם אחיותיה לישראל, עם עליית הנוער. אביה נפטר מהתקף לב טרם מלחמת העולם השנייה. אמה נספתה בשואה בגטו לודז'.

אלון הגיעה לקיבוץ תל יוסף, משם עברה למגדל, ובשנת 1937 הייתה ממקימי קיבוץ גינוסר ןעבדה שם בתחילה ברפת ובגן הירק.

בקיבוץ גינוסר פגשה ביגאל אלון, שהיה בן מושב מסחה (כיום כפר תבור), שהצטרף לקיבוץ עם חבריו מבית הספר החקלאי כדורי. השניים הפכו לזוג ובשנת 1939 נישאו בטבריה, בטקס צנוע, ללא בני משפחה, מלווים בשני חברי קיבוץ ששימשו עדים.

בשנת 1946 החלה אלון בנסיעות לגרמניה שלאחר מלחמת העולם השנייה, שם פגשה בילדים ניצולי השואה, וסייעה בהבאתם לארץ ישראל וקליטתם בקיבוץ גינוסר. אלון כתבה לבעלה מגרמניה, וביקשה כי יסייע בקליטתם: "יגאל, אני מבקשת שתדבר עם מזכירות גינוסר, שיעשו כל מאמץ לקלוט את הילדים הללו בהגיעם ארצה".

בשנת 1964 הייתה מיזמי ומקימי בית הארחה "נוף גינוסר" ב"חורשת הפלמ"ח" בקיבוץ, ואף ניהלה את המקום.

לאלון נולדו שלושה ילדים - נורית, יפתח וגוני, ומאוחר יותר הפכה לסבתא לנכדים.

אלון נטמנה בבית העלמין בקיבוץ גינוסר לצדו של בעלה, יגאל.

אילן יוחסין

הערות שוליים 

בנות זוג של שרי ממשלת ישראל
ישראלים ילידי גרמניה
ישראליות ילידות גרמניה
רות
מייסדי קיבוצים
מייסדות קיבוצים
גינוסר: אישים
אישים הקבורים בגינוסר
ישראלים שנולדו ב-1919
ישראליות שנולדו ב-1919
ישראלים שנפטרו ב-2016
ישראליות שנפטרו ב-2016